stanford-oval/wikipedia huggingface dataset:
You Don't Even Know Me
הערות שוליים

↑  ספוטיפיי, Faouzia - You Don't Even Know Me (באנגלית)
↑  יוטיוב, Faouzia - You Don't Even Know Me (Official Music Video), ‏18 בספטמבר 2019
↑  יוטיוב, Faouzia - You Don't Even Know Me (Behind the Scenes), ‏28 בספטמבר 2019
↑  יוטיוב, Faouzia - You Don't Even Know Me (Stripped)
↑  יוטיוב, Faouzia - You Don't Even Know Me (from Stripped: Live in Concert), ‏4 בספטמבר 2020
אדרי ואן טיחלן

אדריאנוס אנדראס ואן טיחלן (בהולנדית: Adrianus Andreas van Tiggelen; נולד ב-16 ביוני 1957) הוא כדורגלן עבר הולנדי ששיחק בעמדת המגן השמאלי, וכיום מאמן כדורגל.
ואן טיחלן החל את הקריירה בספרטה רוטרדם, ובהמשך שיחק במספר מועדונים בהולנד וכן באנדרלכט הבלגית. הוא ערך 56 הופעות במדי הולנד, עמה זכה בטורניר יורו 1988 ואותה ייצג גם בטורנירי מונדיאל 1990 ויורו 1992.
לאחר פרישתו שימש כמאמן בקבוצות חובבניות, וכן שימש בתפקידים מקצועיים שונים במועדון נעוריו, ספרטה רוטרדם.
קריירת משחק

ואן טיחלן החל את קריירת המשחק בקבוצת הנוער של ספרטה רוטרדם. לקראת עונת 1978/1979 עלה ואן טיחלן לקבוצה הבוגרת, וכבר מעונתו הראשונה היה לשחקן הרכב קבוע ומשמעותי במדיה של הקבוצה הבוגרת. ואן טיחלן, שזכה לכינוי "דה ספיחקר" (בהולנדית: "De Spijker", המסמר), ערך את הופעת הבכורה שלו בליגת העל ההולנדית ב-30 באוגוסט 1978, בניצחון קבוצתו 1-0 על פיינורד, יריבתה העירונית של ספרטה. את עונת הבכורה שלו סיים עם ארבעה שערי ליגה ב-33 הופעות.
ואן טיחלן שיחק בשורותיה של ספרטה במשך חמש עונות. הוא ערך שלושים הופעות ליגה לפחות בכל אחת מעונותיו במועדון, וכבש לפחות שער ליגה אחד בכל עונה מעמדת המגן. בעונת 1982/1983, עונתו האחרונה במועדון, הגיע עמה עד למקום הרביעי בטבלת הליגה, מיקום הליגה הגבוה ביותר אותו השיג עם המועדון. בסך הכול בחמש עונות ערך ואן טיחלן 161 הופעות ליגה במדיה של ספרטה, בהן כבש 13 שערים. לקראת עונת 1983/1984 עבר ואן טיחלן לחרונינגן, במדיה התקדם והגיע עד לנבחרת הולנד כבר בעונתו הראשונה במדיה. ואן טיחלן שמר על מעמדו כמגן השמאלי הבכיר בקבוצה במשך שלוש עונות, בהן צבר קרוב למאה הופעות ליגה.
לקראת עונת 1986/1987 עזב ואן טיחלן לראשונה את הולנד והצטרף לאנדרלכט, אותה אימן אז בן ארצו ארי האן. כבר בעונה ראשונה שלו בקבוצה היה ואן טיחלן לשחקן הרכב קבוע בקבוצה שזכתה באליפות בלגיה, התואר הראשון של ואן טיחלן בקריירה, בפער שתי נקודות ממכלן. גם בגביע אירופה לאלופות עשתה הקבוצה התקדמות מרשימה, כשהדיחה בין היתר את האלופה המכהנת סטיאווה בוקרשט בשמינית הגמר, לפני שהודחה בעצמה על ידי באיירן מינכן ברבע הגמר.
בשתי העונות הבאות כשלה אנדרלכט לזכות פעם נוספת באליפות, אך זכתה פעמיים רצופות בגביע הבלגי, לאחר שגברה פעמיים בגמר על סטנדרד לייז', ובתוצאה זהה של 2-0. ואן טיחלן עלה בהרכב קבוצתו בשתי הופעותיה בגמר. בעונת 1990/1991, עונתו החמישית והאחרונה בקבוצה, זכה ואן טיחלן עם אנדרלכט בפעם השנייה באליפות בלגיה. בסך הכול בחמש עונות במדי הקבוצה ערך ואן טיחלן 144 הופעות ליגה, בהן כבש שבעה שערים.
לקראת עונת 1991/1992 חזר ואן טיחלן בן ה-34 להולנד וחתם במדי פ.ס.וו. איינדהובן. כבר בעונת הבכורה שלו במועדון רשם ואן טיחלן 26 הופעות ליגה בדרך לזכייה באליפות הולנד הראשונה בקריירת המשחק שלו, בפער שלוש נקודות מאייאקס. הוא שמר על מעמדו גם עונה אחר כך, בה סיימה הקבוצה כסגנית האלופה. על אף גילו המתקדם, רשם ואן טיחלן 72 הופעות ליגה בשלוש עונות במדי איינדהובן, בטרם עבר לעונה אחת לדורדרכט. בתום עונת 1994/1995, בה רשם 31 הופעות ליגה אך סיים עם קבוצתו במקום האחרון בטבלה המוביל לליגת המשנה, פרש ואן טיחלן ממשחק פעיל בגיל 38.
קריירת משחק > נבחרת הולנד

ואן טיחלן החל את דרכו בנבחרת הולנד תחת המאמן קיס רייברס, וערך את הופעת הבכורה שלו ב-21 בספטמבר 1983, במשחק ידידות מול בלגיה שהסתיים בשוויון 1-1.
תחת המאמן רינוס מיכלס, שנכנס לתפקיד ב-1986, התקדם ואן טיחלן והיה לשחקן הרכב חשוב בנבחרת. הוא היה שותף להעפלתה של הנבחרת ממוקדמות יורו 1988 עם שבע הופעות, וזומן על ידי מיכלס לטורניר יורו 1988 בגרמניה המערבית. ואן טיחלן פתח ושיחק לאורך כל חמשת משחקיה של הולנד בטורניר. לאחר שפתחה את שלב הבתים בהפסד 1-0 לברית המועצות, התאוששה הולנד עם ניצחונות 3-1 על אנגליה ו-1-0 על אירלנד, והעפילה לחצי הגמר מהמקום השני בבית. בחצי הגמר השלימה הולנד מהפך מול המארחת גרמניה המערבית והעפילה לגמר עם ניצחון 2-1. במשחק הגמר, עם ואן טיחלן בהרכב, פגשה הולנד את ברית המועצות שגברה עליה במשחק הראשון בטורניר. הפעם התוצאה הייתה הפוכה, הולנד גברה על יריבתה 2-0 וזכתה לראשונה בתולדותיה באליפות אירופה.
ואן טיחלן העפיל עם הולנד למונדיאל 1990 באיטליה, וזומן על ידי המאמן לאו ביינהאקר לסגל נבחרתו לקראת הטורניר. בדומה לאליפות אירופה, שוב ואן טיחלן שיחק לאורך כל ארבעת משחקיה של הולנד בטורניר. הולנד לא הפגינה יכולת גבוהה כבר בשלב הבתים, וסיימה את הטורניר ללא ניצחון. היא העפילה משלב הבתים עם שלוש תוצאות תיקו, 1-1 עם מצרים, 0-0 עם אנגליה ו-1-1 עם אירלנד. בשמינית הגמר נוצחה 2-1 על ידי גרמניה המערבית וסיימה את דרכה בטורניר.
על אף שהיה בן 35, זומן ואן טיחלן על ידי מיכלס, ששב לאימון הנבחרת, לסגל הולנד לקראת יורו 1992. ואן טיחלן, שכחודש לפני כן זכה באליפות הולנד עם איינדהובן, לא החמיץ ולו דקה אחת לאורך כל ארבעת משחקיה של הולנד בטורניר, והיה זה הטורניר השלישי ברציפות בו ואן טיחלן משחק לאורך כל משחקיה של הולנד. הולנד הרשימה בשלב הבתים עם ניצחון 1-0 על סקוטלנד, שוויון 0-0 מול חבר המדינות העצמאיות וניצחון 3-1 על גרמניה. בחצי גמר דרמטי מול דנמרק, נפרדו הנבחרות בשוויון 2-2 בתום הארכה, אך הולנד נוצחה על ידי האלופה שבדרך 5-4 בדו-קרב בעיטות עונשין.
בתום טורניר היורו פרש ואן טיחלן ממשחק בינלאומי בגיל 35. לזכותו 56 הופעות במדי נבחרת הולנד.
קריירת אימון

לקראת עונת 2000/2001 התמנה ואן טיחלן לתפקיד עוזר המאמן של קבוצת וילם II מליגת העל ההולנדית, תחת המאמן האנס וסטרהוף. הוא שימש בתפקיד במשך שתי עונות.
בחודש האחרון לעונת 2004/2005 נקרא ואן טיחלן לשמש כמאמן זמני במועדון נעוריו, ספרטה רוטרדם, בליגה ההולנדית השנייה. ספרטה ניצחה בכל חמשת משחקיה תחת ואן טיחלן, סיימה את העונה במקום השני בפער נקודה בלבד מהראקלס אלמלו שבמקום הראשון, והעפילה בחזרה לליגה הבכירה. ואן טיחלן נותר בקבוצה ולקראת עונת 2005/2006 התמנה לתפקיד מאמן קבוצת הנוער של המועדון, אותה הוביל לזכייה באליפות ללא הפסד. בכך השלים ואן טיחלן שנה שלמה כמאמן ראשי מבלי שספג ולו הפסד אחד.
בפברואר 2007 ניסה המנהל המקצועי של ספרטה, דני בלינד, להעבירו לתפקיד עוזר המאמן של הקבוצה הבוגרת, אך ואן טיחלן סירב. עם זאת, בחודש נובמבר של אותה השנה שב ואן טיחלן לתפקיד המאמן הזמני של הקבוצה הבוגרת. בשל מחסור ברישיון אימון תואם, לא יכול היה ואן טיחלן להמשיך בתפקיד המאמן הראשי, אך מיד עם מינוי מאמן חדש לקבוצה התמנה ואן טיחלן לתפקיד עוזר המאמן, תפקיד אותו נשא במשך שתי עונות וחצי, עד לתום עונת 2009/2010.
מאז סיום דרכו עבד ואן טיחלן במספר מועדונים חובבניים בהולנד כמאמן ראשי. כיום הוא מאמן את קבוצת זוידלנד מהליגה ההולנדית החמישית.
תארים

אליפות בלגיה (2): 1985/1986, 1990/1991
הגביע הבלגי (2): 1987/1988, 1988/1989
הסופר קאפ הבלגי (2): 1985, 1987
אליפות הולנד: 1991/1992
מגן יוהאן קרויף: 1992
אליפות אירופה: 1988
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1978/1979 | ספרטה רוטרדם | הולנדליגת העל ההולנדית | 33 | 4 |
| 1979/1980 | ספרטה רוטרדם | הולנדליגת העל ההולנדית | 30 | 1 |
| 1980/1981 | ספרטה רוטרדם | הולנדליגת העל ההולנדית | 31 | 2 |
| 1981/1982 | ספרטה רוטרדם | הולנדליגת העל ההולנדית | 34 | 2 |
| 1982/1983 | ספרטה רוטרדם | הולנדליגת העל ההולנדית | 33 | 4 |
| 1983/1984 | חרונינגן | הולנדליגת העל ההולנדית | 31 | 3 |
| 1984/1985 | חרונינגן | הולנדליגת העל ההולנדית | 34 | 0 |
| 1985/1986 | חרונינגן | הולנדליגת העל ההולנדית | 32 | 2 |
| 1986/1987 | אנדרלכט | בלגיהליגת העל הבלגית | 31 | 2 |
| 1987/1988 | אנדרלכט | בלגיהליגת העל הבלגית | 32 | 1 |
| 1988/1989 | אנדרלכט | בלגיהליגת העל הבלגית | 29 | 3 |
| 1989/1990 | אנדרלכט | בלגיהליגת העל הבלגית | 27 | 1 |
| 1990/1991 | אנדרלכט | בלגיהליגת העל הבלגית | 25 | 0 |
| 1991/1992 | פ.ס.וו. איינדהובן | הולנדליגת העל ההולנדית | 26 | 0 |
| 1992/1993 | פ.ס.וו. איינדהובן | הולנדליגת העל ההולנדית | 28 | 0 |
| 1993/1994 | פ.ס.וו. איינדהובן | הולנדליגת העל ההולנדית | 18 | 0 |
| 1994/1995 | דורדרכט | הולנדליגת העל ההולנדית | 31 | 1 |
| סך הכול בקריירה | סך הכול בקריירה | סך הכול בקריירה | 505 | 26 |
סטטיסטיקות > נבחרת לאומית

| נבחרת הולנד> שנה | נבחרת הולנד> הופעות | נבחרת הולנד> שערים |
| --- | --- | --- |
| 1983 | 2 | 0 |
| 1984 | 2 | 0 |
| 1985 | 4 | 0 |
| 1986 | 7 | 0 |
| 1987 | 7 | 0 |
| 1988 | 9 | 0 |
| 1989 | 6 | 0 |
| 1990 | 8 | 0 |
| 1991 | 2 | 0 |
| 1992 | 9 | 0 |
| סך הכול | 56 | 0 |
Pride All Over 2010

Pride All Over 2010 הוא אלבום אולפן של המפיק המוזיקלי הישראלי עופר ניסים. הוא יצא לאור ביוני 2010 בהוצאת חברת התקליטים IMP רקורדס. באופן מסוים, נחשב האלבום לאלבום הבכורה שלו, בשל העובדה שאת First Time הוציא ביחד עם הזמרת-יוצרת מאיה סימנטוב – אם כי גרסתו הבין-לאומית יצאה ללא קרדיט של סימנטוב.
האלבום נחשב לאבן דרך בקריירה המוזיקלית של ניסים, היות שהוא כלל שירים חדשים בהם השתתפו מגוון רחב של מוזיקאים, כדוגמת אפיפוני (מיטל דה רזון ואיתי קלדרון), מיסטר בלאק, אנייטה מאייר, ניקה, מאיה סימנטוב, שלומי סרנגה, עברי לידר, שושנה דמארי (נעשה שימוש בקולה) ומיקיאגי.
רקע והצלחה

ביוני 2010 הוציא עופר ניסים שני אלבומים חדשים, Pride All Over 2010 שכלל שיתופי פעולה עם שלומי סרנגה (בשיר "Essi"), עברי לידר (בשיר "Fuck Off Berlin"), ניקה (בשיר "The One & Only"), סוזאן פאלמר עם מאיה סימנטוב (בשיר "You Stepped Into My Life") והצמד "Epiphony" (בשירים "Boxing Ring" ו-"Mr. Charming"). אחד השירים הבולטים באלבום היה גרסת מועדונים לשירה של שושנה דמארי, "עדיין כאן". האלבום עצמו זכה לביקורות חיוביות ויוסי חרסונסקי העניק לו שלושה וחצי כוכבי זהב.
מהדורת התקליטור של Pride All Over 2010 כללה שתים-עשרה רצועות בסך הכול.
רשימת רצועות

| Pride All Over 2010> מס' | Pride All Over 2010> שם | Pride All Over 2010> משך | Pride All Over 2010>  | Pride All Over 2010>  | Pride All Over 2010>  | Pride All Over 2010>  | Pride All Over 2010>  | Pride All Over 2010>  | Pride All Over 2010>  |
| --- | --- | --- | --- | --- | --- | --- | --- | --- | --- |
| 1. | Mr. Charming (בהשתתפות אפיפוני)   | 7:05 |  |  |  |  |  |  |  |
| 2. | Boxing Ring (בהשתתפות מיסטר בלאק ואפיפוני)   | 7:13 |  |  |  |  |  |  |  |
| 3. | Why Tell Me Why (אנייטה מאייר)   | 7:54 |  |  |  |  |  |  |  |
| 4. | The One & Only (בהשתתפות ניקה)   | 7:00 |  |  |  |  |  |  |  |
| 5. | You Stepped into My Life (בהשתתפות מאיה סימנטוב וסוזאן פאלמר)   | 6:29 |  |  |  |  |  |  |  |
| 6. | Essi (בהשתתפות שלומי סרנגה)   | 6:41 |  |  |  |  |  |  |  |
| 7. | Yeni Ben (Out of My Skin) (בהשתתפות אפיפוני ויוסי גרון)   | 6:11 |  |  |  |  |  |  |  |
| 8. | Fuck Off Berlin (בהשתתפות עברי לידר)   | 6:35 |  |  |  |  |  |  |  |
| 9. | Sound of Bamboo  | 6:51 |  |  |  |  |  |  |  |
| 10. | Nuit Magique (לארה קתרין)   | 6:09 |  |  |  |  |  |  |  |
| 11. | Adaa'in Kan (Still Here!) (שושנה דמארי)   | 5:13 |  |  |  |  |  |  |  |
| 12. | Freedom to Ya' All (בהשתתפות מיקיאגי)   | 5:59 |  |  |  |  |  |  |  |
| משך כולל: | משך כולל: | 79:25 |  |  |  |  |  |  |  |
Ólafur liljurós

Ólafur Liljurós (בעברית: אוֹלׇפוּר לִילְיוּרוֹס) הוא שיר לכת איסלנדי נוצרי מסורתי, שנכתב והולחן כנראה בין המאות ה-18 ל-20, (מלחין השיר אינו ידוע) במטרה להפיג את השפעותיו של הפגניזם אשר עדיין היה דומיננטי באיסלנד של אז. השיר מגולל את הרפתקאותיו של אולפור, הנאבק באלפית כאשר דמותו של אולפור משמשת כפרוטגוניסטית והאלפית משמשת בתור אנטגוניסטית. שיר זה מאופיין בהרבה מן המוטיבים הסקנדינביים אשר היו נפוצים בתקופה זו, וכולל חזרה מרובה על פזמונות או תיאורים מפורטים ואכזריים של פציעות אשר לרוב מסתיימות במוות, מאבק כלשהו בין הפרוטגוניסט לאנטגוניסט (אשר בדרך כלל מגולם על ידי איזושהי דמות מהפולקלור האופייני לאזור) ועוד.
משמעות השיר

כמו שירים רבים בתקופה ההיא, גם "אולפור ליליורוס" הוא שיר הכולל נופים ומזג אוויר האופייניים לאזור, ומאבק כוחות בין הגיבור לנבל. בשיר זה, אולפור משמש בתור השליח הנוצרי הטוב שמטרתו להביא את הנצרות לכל האזורים באשר הם, ואז נתקל באלפית סרבנית אשר מייצגת את מהות הפגניזם ששרר שם אז. האלפית מנסה לשכנע את אולפור לעבור לחיות עימם, דימוי לכך שעל אולפור לעזוב את הנצרות ולהאמין בפגניזם שוב; כאשר אולפור מסרב, דוקרת אותו האלפית בצלעותיו ומנקבת את ליבו על שום שסירב. מטפורה לפראיות הפגניזם לעומת עידונו של הנוצרי הטוב והתמים, אשר נדקר ללא סיבה טובה. עוד דוגמה טובה לכך היא שכאשר אולפור שוכב גוסס על הקרקע ליד סוסו, הוא שולח את תפילתו למריה הקדושה, ומאמין שהיא עמו, ושבתור היותו נוצרי, נשמתו בטוחה ומקומו מובטח בגן עדן; בו בשעה שאנו לא יודעים מה קרה לאלפית – כאילו לא ידוע מה יקרה לאלו אשר מאמינים בפגניזם.
מילות השיר

| עברית | איסלנדית |
| --- | --- |
 דרך ההרים רכב אולפור,  הוא טועה, הוא מסתגל, לפניו ראה משכן אלפי, שם בוערת שלהבת אדומה. באלגנטיות זרמה רוח דרך מעבר ההרים, זרמה הרוח הישר קדימה. אז יצאה אשת אלף החוצה, הוא טועה, הוא מסתגל, אשר לא חיבבה נוצרים רבות. שם בוערת שלהבת אדומה. באלגנטיות זרמה רוח דרך מעבר ההרים, זרמה הרוח הישר קדימה. ברוך הבא, אולפור ליליורוס! הוא טועה, הוא מסתגל, לכה אל ההרים ועמנו חיה! שם בוערת שלהבת אדומה. באלגנטיות זרמה רוח דרך מעבר ההרים, זרמה הרוח הישר קדימה. אינני רוצה לחיות עם אלפים, הוא טועה, הוא מסתגל, אלא הנני רוצה להאמין במשיחי.. שם בוערת שלהבת אדומה.  באלגנטיות זרמה רוח דרך מעבר ההרים, זרמה הרוח הישר קדימה. אז הלכה אשת האלף אל התיבה, הוא טועה, הוא מסתגל, ולקחה חרב חדה. שם בוערת שלהבת אדומה.  באלגנטיות זרמה רוח דרך מעבר ההרים, זרמה הרוח הישר קדימה. ודקרה את אולפור בצד צלעותיו. הוא טועה, הוא מסתגל, אולפור מרגיש את דקירת החרב. שם בוערת שלהבת אדומה.  באלגנטיות זרמה רוח דרך מעבר ההרים, זרמה הרוח הישר קדימה. אולפור הסתכל על דם לבו. הוא טועה, הוא מסתגל, הוא סובל למטה על יד פרסת רגל סוסו. שם בוערת שלהבת אדומה.  באלגנטיות זרמה רוח דרך מעבר ההרים, זרמה הרוח הישר קדימה. לא יותר משלוש שעות ארך סבלו, הוא טועה, הוא מסתגל, חיוור היה גופו. שם בוערת שלהבת אדומה.  באלגנטיות זרמה רוח דרך מעבר ההרים, זרמה הרוח הישר קדימה. הנני מפנה את זעקתי לצלבי הוא טועה, הוא מסתגל, מריה הקדושה הננה עימנו. שם בוערת שלהבת אדומה.  באלגנטיות זרמה רוח דרך מעבר ההרים, זרמה הרוח הישר קדימה... : Ólafur reið með björgum fram,  villir hann, stillir hann hitti'hann fyrir sér álfarann, þar rauður logi brann. Blíðan lagði byrinn undan björgunum, blíðan lagði byrinn undan björgunum fram. Þar kom út ein álfamær,  villir hann, stillir hann sú var ekki kristni kær. þar rauður logi brann. Blíðan lagði byrinn undan björgunum, blíðan lagði byrinn undan björgunum fram. "Velkominn Ólafur Liljurós!  villir hann, stillir hann Gakk í björg og bú með oss". þar rauður logi brann. Blíðan lagði byrinn undan björgunum, blíðan lagði byrinn undan björgunum fram. "Ekki vil ég með álfum búa,  villir hann, stillir hann heldur vil ég á Krist minn trúa". þar rauður logi brann. Blíðan lagði byrinn undan björgunum, blíðan lagði byrinn undan björgunum fram. Hún gekk sig til arkar,  villir hann, stillir hann tók upp saxið snarpa. þar rauður logi brann. Blíðan lagði byrinn undan björgunum, blíðan lagði byrinn undan björgunum fram. Saxinu hún stakk í síðu,  villir hann, stillir hann Ólafi nokkuð svíður. þar rauður logi brann. Blíðan lagði byrinn undan björgunum, blíðan lagði byrinn undan björgunum fram. Ólafur leit sitt hjartablóð  villir hann, stillir hann líða niður við hestsins hóf. þar rauður logi brann. Blíðan lagði byrinn undan björgunum, blíðan lagði byrinn undan björgunum fram. Ei leið nema stundir þrjár,  villir hann, stillir hann Ólafur var sem bleikur nár. þar rauður logi brann. Blíðan lagði byrinn undan björgunum, blíðan lagði byrinn undan björgunum fram. Vendi ég mínu kvæði í kross   villir hann, stillir hann sankti María sé með oss. þar rauður logi brann. Blíðan lagði byrinn undan björgunum, blíðan lagði byrinn undan björgunum fram.
ראו גם

הסאגה של אולאף טריגפסון
הרוזן איריק
הערות שוליים

↑   - בלדות הצפון
אדריאן גרינסמית'

| --- | --- |
אין תמונה חופשית
 לידה:  23 בדצמבר 2001 (בן 22) ברוקלין, ארצות הברית 
 מדינה:  ארצות הברית 
 מקום לימודים:  תיכון לגארדיה 
 פרופיל ב-IMDb
 
אדריאן גרינסמית' (באנגלית: Adrian Greensmith; נולד ב-23 בדצמבר 2001) הוא שחקן אמריקאי.
ביוגרפיה

אדריאן גרינסמית' גדל בברוקלין, ניו יורק ולונדון. אמו מניו יורק ואילו אביו אנגלי. הוא למד משחק באוניברסיטת לונדון בין השנים 2019 ל-2022 וסיים תואר ראשון.
בשנת 2019 הופיע גרינסמית' בקליפ "Little Bit More" של הזמרת ויטני וורז ב-2019.
בשנת 2022 הופיע בתפקיד הראשי הראשון שלו בסרט שליטי המטאל, שם גילם את מעריץ המטאל והגיטריסט הנלהב האנטר. למעשה, הוא גם מנגן בגיטרה בחיים האמיתיים, בעיקר מוזיקה קלאסית וג'אז.
בשנת 2023 הופיע בתפקיד ראשי במיני סדרה המבוססת על ספרו של הרלן קובן, מחסה. שנה לאחר מכן הופיע בפרק בסדרה בעיית שלושת הגופים.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2022 | שליטי המטאל | האנטר | תפקיד ראשי |
| 2023 | הרלן קובן: מחסה | ארתור ספינדל | תפקיד ראשי |
| 2024 | בעיית שלושת הגופים | גלילאו | פרק אחד |
הערות שוליים

↑  Angelique Jackson, Variety, Variety, ‏25 בפברואר 2021
↑  Aramide Tinubu, Variety, Variety, ‏18 באוגוסט 2023
↑  Louise Griffin, Morgan Cormack, Meet the cast of 3 Body Problem on Netflix, Radio Times, ‏22 במרץ 2024
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדריאן גרינסמית'".
You Don't Know

"You Don't Know" (בעברית: "אתה לא יודע") הוא סינגל משנת 1961, שהקליטה הזמרת הלן שפירו. את השיר כתבו ג'ון שרדר ומייק הוקר, והוא יצא בחברת התקליטים קולומביה (EMI) בממלכה המאוחדת ב-29 ביוני 1961. "You Don't Know" העפיל לפסגת מצעד הסינגלים הבריטי ב-10 באוגוסט ושהה במקום הראשון במשך שלושה שבועות. הסינגל נמכר ביותר ממיליון עותקים וזיכה את שפירו בתקליט זהב.
ביפן זכתה הגרסה של שפירו לפופולריות בשנת 1962. הזמרת מיקו הירוטה הקליטה גרסת כיסוי של השיר ביפנית. לפני כן ביצעה גרסת כיסוי של להיט נוסף של שפירו "Don't Treat Me Like a Child".
מיקומי שיא

| --- | --- |
מצעד (1961/1962): מיקום שיא
מצעד הסינגלים הבריטי: 1
מצעד הסינגלים האירי: 1
מצעד הסינגלים של ניו זילנד: 1
מצעד הסינגלים הנורווגי: 3
מצעד הפזמונים הישראלי: 3
מצעד הסינגלים הדני: 3
מצעד הסינגלים היפני: 4
Ultratop (פלנדריה): 4
Ultratop (ולוניה): 5
מצעד הסינגלים הצרפתי: 6
Dutch Muziek Express Top 30: 15
הערות שוליים

↑  Billboard Magazine, Hits of the World, August, 1961. נבדק ב-2012-09-09.
↑  Billboard Magazine, Billboard Music Week, September 1961. נבדק ב-2012-09-09.
↑  Dowse, Tony (2011). The Ultimate Helen Shapiro. EMI Gold.
↑  Billboard Magazine, Billboard Music Week, November 1961. נבדק ב-2012-09-09.
↑  Billboard Magazine, Hits of the World, October 1961. נבדק ב-2012-09-13.
↑  Billboard Magazine, Hits of the World, November 1961. נבדק ב-2012-09-13.
↑  Billboard Magazine, Hits of the World, November 1961. נבדק ב-2012-09-13.
↑  Billboard Magazine, Hits of the World, September 1961. נבדק ב-2012-09-13.
↑  Billboard Magazine, Hits of the World, February 1962. נבדק ב-2012-09-13.
↑  Billboard Magazine, Hits of the World, January 1962. נבדק ב-2012-09-13.
↑  Billboard Magazine, Hits of the World, March 1962. נבדק ב-2012-09-13.
↑  Billboard Magazine, Hits of the World, January 1962. נבדק ב-2012-09-13.
| --- | --- |
בקרת זהויות :  MusicBrainz release group: 1d411337-f8af-3913-ae50-e7ed806d8b54  MusicBrainz work: 9004d7b8-67ca-34f9-adc3-17f0525262ea
Price Tag

Price Tag הוא סינגל של הזמרת האנגלייה ג'סי ג'יי בהשתתפות הראפר האמריקאי B.o.B, מתוך אלבום הבכורה שלה Who You Are. השיר יצא לתחנות הרדיו בארצות הברית ב-25 בינואר 2011 וכסינגל ב-30 בינואר.
ב-6 בפברואר 2011, נכנס השיר היישר אל המקום הראשון במצעד הסינגלים הבריטי ובמצעד האירי, והיה לשיר הראשון של הזמרת שהגיע למקום הראשון במצעדים אלו.
ביקורות

השיר קיבל בעיקר ביקורות חיוביות ממבקרי מוזיקה. אתר "Popjusdtice" התייחס לעובדה שהשיר הוא הראשון שקודם באופן משמעותי בארצות הברית, ואמר שהשיר הוא: "הקדמה ממכרת באופן מגוחך לכישרון חדש".
קספר סמית' מאתר הגארדיאן, אמר על השיר ועל "Do It Like a Dude" שהם "להיטים מבוססי R&B שיצילו את העולם".
ניק לוין מאתר "Digital Spy" השווה את Price Tag לשיר Party in the U.S.A. של מיילי סיירוס, אותו כתבה ג'סי ג'יי, ואמר "למען האמת, Price Tag נשמע קצת נדוש", ותיאר את השיר כ"שיר היפ-הופ אופטימי, עם מקצב בינוני וקליט".
ג'יימס וולס מאתר "AOL Radio" שיבח את השיר, ובתוך כך כתב "השיר מדגים את הכתיבה והשירה התמיד קצבית עם השפעות סוגת המוטאון שבזכותן ג'סי ג'יי מוכרת".
השיר נכנס לאלבום הלהיטים הכללי של שנת 2011 הנקרא "NOW THAT'S WHAT I CALL MUSIC 17", מחברת התקליטים הליקון ו-MTV. זוהי הגרסה ה-17 של אלבום הלהיטים, כפי שמצוין בשם האלבום.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 11 |  |
|  אוסטרליה | מצעד הסינגלים האוסטרלי | 2 |  |
|  איטליה | מצעד הסינגלים האיטלקי | 5 |  |
|  ארצות הברית | בילבורד הוט 100 | 23 |  |
|  גרמניה | GfK – טופ 100 | 3 |  |
|  דנמרק | היטליסטן | 14 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 1 |  |
|  נורווגיה | VG-lista | 6 |  |
|  ניו זילנד | המצעד הניו זילנדי הרשמי | 1 |  |
|  סלובקיה | ČNS IFPI | 4 |  |
|  ספרד | PROMUSICAE | 17 |  |
|  פינלנד | המצעדים הפיניים הרשמיים | 20 |  |
|  פלנדריה | אולטראטופ 50 | 1 |  |
|  צרפת | SNEP | 1 |  |
|  קנדה | קנדה הוט 100 | 4 |  |
|  שוודיה | סוורייטופליסטן | 17 |  |
|  שווייץ | המצעד השווייצרי | 7 |  |
הערות שוליים

↑  Price Tag ‏מגיע למקום הראשון, אתר חברת המצעדים הרשמית, 26 בפברואר 2011
↑  המצעד האירי, GFK Chart-Track, ‏10 בפברואר 2011
↑  שיר היום - 'Price Tag' - ג'סי ג'יי, אתר Popjustice
↑  קספר סמית', מישהי להכיר - ג'סי ג'יי, אתר הגארדיאן, 31 באוקטובר 2010
↑  ניק לוין, ג'סי ג'יי ו-B.o.B: ‏Price Tag, אתר Digital Spy, ‏30 בינואר 2011
↑  ג'יימס וולס, ג'סי גיי, Price Tag מארחת את B.o.B - שיר חדש, אתר Aol Radio, ‏31 בינואר 2011
↑  מידע על Price Tag, באתר המצעד האוסטרי, ארכיון
↑  מידע על Price Tag, באתר המצעד האיטלקי, ארכיון
↑  מידע על Price Tag, באתר המצעד הגרמני
↑  מידע על Price Tag, באתר מצעד דנמרק
↑  מידע על Price Tag, באתר המצעד הנורווגי
↑  מידע על Price Tag, באתר המצעד של ניו זילנד
↑
↑  מידע על Price Tag, באתר המצעד הספרדי
↑  מידע על Price Tag, באתר המצעד הפיני
↑  מידע על Price Tag, באתר המצעד הצרפתי, ארכיון
↑  מידע על Price Tag, באתר המצעד השוודי
| ג'סי ג'יי |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Who You Are • Alive • Sweet Talker • R.O.S.E. • This Christmas Day |  |
| סינגלים | "Do It like a Dude" • "Price Tag" • "Nobody's Perfect" • "Who's Laughing Now" • "Domino" • "Who You Are" • "Laserlight" • "Wild" • "It's My Party" • "Thunder" • "Bang Bang" • "Burnin' Up" • "Masterpiece" • "Flashlight" • "Real Deal" • "Think About That" • "Not My Ex" • "Queen" • "Love Will Save the World" • "Brave" • "One More Try" • "Weaponry" • "I Want Love" |  |
| השתתפות בסינגלים | "Up" • "Remember Me" • "Calling All Hearts" • "Where Is the Love?" • "Bridge over Troubled Wate" |  |
| סינגלים אחרים | "Casualty of Love" • "Silver Lining (Crazy 'Bout You)" |  |
| סיבובי הופעות | Stand Up Tour • Heartbeat Tour • Alive Tour • Sweet Talker Tour • Live 2017 • R.O.S.E. Tour • Lasty Tour |  |
| B> o.B |
| --- | --- | --- |
| אלבומי אולפן | B.o.B Presents: The Adventures of Bobby Ray • Strange Clouds • Underground Luxury |  |
| סינגלים | Nothin' on You • Airplanes • Magic • Don't Let Me Fall • I'll Be in the Sky • Strange Clouds • So Good • Both of Us •  Out of My Mind • We Still in This Bitch • Memories Back Then • HeadBand • Ready • All I Want • John Doe |  |
| שיתופי פעולה | Don't Go There • So High • Price Tag • Am I a Psycho? • Brokenhearted • Up Down (Do This All Day) • Paranoid • Numb |  |
| סינגלים שיווקיים | Generation Lost • Bet I • Play the Guitar • Where Are You (B.o.B vs. Bobby Ray • So Hard to Breathe |  |
| --- | --- |
בקרת זהויות :  MusicBrainz release group: ec53296e-6b0c-4c49-bf0b-74b8feaf29a2  MusicBrainz work: d76062ae-ea11-3330-bea1-0a538a69fa44
Song 2

"Song 2" (בתרגום חופשי לעברית: "שיר 2") הוא שיר של להקת הרוק הבריטית בלר. השיר הוא השיר השני באלבום האולפן החמישי שלהם. "Song 2", שיצא ב-7 באפריל 1997, הגיע למקום השני במצעד הסינגלים הבריטי, מספר ארבע במצעדי ה-ARIA האוסטרלי, ולמספר שש במצעד השירים האלטרנטיביים של הבילבורד האמריקאי (שנקרא בעבר Modern Rock Track).
בפרסי הווידאו קליפים של MTV של 1997, "Song 2" היה מועמד לסרטון הקבוצתי הטוב ביותר, והסרטון האלטרנטיבי הטוב ביותר. בפרסי המוזיקה הבריטית לשנת 1998, השיר היה מועמד לסינגל הבריטי הטוב ביותר, ולסרטון הבריטי הטוב ביותר. בשנת 1998, מאזיני רדיו BBC 1 בחרו את "Song 2" והוא הגיע למקום ה-15 ברצועה הטובה ביותר בכל הזמנים. בשנת 2011, NME הציבה אותו במקום 79 ברשימת "150 הרצועות הטובות ביותר ב-15 השנים האחרונות".
השיר היה חלק מהפסקול של המשחק FIFA 98, דבר שתרם לפופולריות שלו.